wannaphong/clean_thaiwikipedia huggingface dataset:
# อันนะชีดุลวะเฏาะนี อัสซะอูดี
thumb|ฉบับเทมโปเร็ว
"เพลงชาติราชอาณาจักรซาอุดีอาระเบีย" (, ,) ถูกนำมาใช้ครั้งแรกใน ค.ศ. 1950 แบบไม่มีเนื้อร้อง โดยเป็นของขวัญที่พระเจ้าฟารูกประทานให้สมเด็จพระราชาธิบดีอับดุลอะซีซ อิบน์ ซะอูดขณะเสด็จพระราชดำเนินเยือนอียิปต์ ต่อมาจึงนำมาใช้อีกครั้งพร้อมเนื้อร้องใน ค.ศ. 1984 ซึ่งแต่งโดยอิบรอฮีม เคาะฟาญี เพลงฉบับเดิมแต่งโดยอับดุรเราะห์มาน อัลเคาะฏีบใน ค.ศ. 1947 และฉบับบรรเลงแตรวงเรียบเรียงโดยซิรอจญ์ อุมัร

 เนื้อร้อง 
 รัชสมัยสมเด็จพระราชาธิบดีอับดุลอะซีซ 
ระหว่างที่สมเด็จพระราชาธิบดีอับดุลอะซีซ อิบน์ ซะอูด เสด็จพระราชดำเนินเยือนราชอาณาจักรอียิปต์ ประกอบกับยังมิได้มีเพลงคำนับสำหรับบรรเลงรับเสด็จ ต่อมาเจ้าชายมันศูร บิน อับดุลอะซิซ รัฐมนตรีกระทรวงกลาโหม และอับดุรเราะห์มาน อัลเคาะฏีบ นักดนตรีชาวอียิปต์ ได้เรียบเรียงทำนองเพลง สำหรับแตรวงดุริยางค์ทหารประกอบเนื้อร้องที่ประพันธ์โดยอดีตนักกวีชาวซาอุนามว่า มุฮัมมัดمن صمم العلم السعودي ، والنشيد الوطني من أمر بتغييره ..فيديو  صحيفة جازان نيوز. وصل لهذا المسار في 24 سبتمبر 2016قصة النشيد الوطني..  صحيفة الرياض، 23 سبتمبر 2010. وصل لهذا المسار في 24 سبتمبر 2016

ภาษาอาหรับถ่ายเป็นอักษรภาษาโรมันคำแปลY3aish, malikuna-l 7abib
arwahana quda, 7ami-l 7arim.
Haya Hutfu, 3ash-al Malik
Haya arf3au, rayat-al watan!
Hutfu, w-ardudu-n-nashid
¡Y3aish! ¡Y3aish! ¡Y3aish-al Malik!ขอกษัตริย์ที่รักของเรา 
จิตวิญญาณของเรา  
ได้รับการไถ่โดยผู้พิทักษ์ของสถานศักดิ์สิทธิ์
มาเถิดมหาราชา ขอจงมีพระชนมายุยืนยาว
ขอชูธงแห่งบ้านเกิดเมืองนอนขึ้น
พวกเราสวดสรรเสริญ และ ขับขานบทเพลง ขอกษัตริย์ทรงพระเจริญ

 รัชสมัยสมเด็จพระราชาธิบดีซะอูด 
ภาษาอาหรับคำแปล:النشيد الوطني في عهد الملك سعود ، مؤسسة الملك سعود.ลูกชายแห่งมาตุภูมิ เพื่อใคร?
เราคือนิรันดร์ของกาลเวลา
พวกข้านั้นถามผู้คนที่ยืนยาว
พวกข้าโห่เสียงดังว่ากษัตริย์แห่งซาอุดีอาระเบีย
เพื่อความยิ่งใหญ่ของผู้นำที่ชาญฉลาดของประเทศชาติ
จิตวิญญาณของเรา เป็นค่าไถ่คำขวัญของเรา คือคำแนะนำความสงบอยู่ในใจ
ความมืดเอย เพื่อมงกุฎของปิตุภูมิ
ดาวเคราะห์บนท้องฟ้า มีบัลลังก์จากผู้สมยศ
มงกุฎของข้า เป็นอัญมณีของผู้ซื่อสัตย์ สง่าราศีของข้า คือคบเพลิงแห่งแสงสว่าง
ขอพระองค์จงทรงพระเจริญยิ่งยืนนาน อยู่แห่งปิตุภูมิเอ๋ย
เยาวชนที่ภาคภูมิใจของเรา เป็นผู้นำผู้บุกเบิกการนำชาติ
ชาวซาอุดีอาระเบียแห่งพระบิดาและกองทัพอาหรับที่ล้อมรอบศาสดาเพื่ออวยพรปิตุภูมิ
เราจงคำราม ด้วยชั้นสวรรค์
และขอให้พระนามของข้ากับวันสนุก และเป็นพยานว่าพวกเราคือราชสีห์อันภูมิพลัง
ขอพระองค์จงทรงพระเจริญยิ่งยืนนาน อยู่แห่งปิตุภูมิเอ๋ย
ธงแห่งเกาะมงกุฎ โอบกอดชั้นสมาคมและเขตรักษาพันธระ
ฝ่ามือของเรา สง่าผ่าเผยดาบของเรา ยาวประหนึ่งราชาของเรา เป็นเสี้ยวประดับปิตุภูมิ
ความยุติธรรมของข้า ปรากฏชัดตามกาลเวลาเถิด
ราชสีห์ของข้า และละมั่ง เพื่อความปลอดภัยของประชาชนทหารของข้า จงไม่ดูถูกอย่างตั้งใจ
ขอพระองค์จงทรงพระเจริญยิ่งยืนนาน อยู่แห่งปิตุภูมิเอ๋ย

 ฉบับราชการ 
ภาษาอาหรับถ่ายเป็นอักษรภาษาโรมันคำแปลSār‘ī le l-majd wa l-‘alyā',
Majjedī le Khāleq as-Samā'!
Wa arfa‘ī el khaffāq akhḍḍar
Yaḥmil an-Nūr al-musaṭṭar
Raddedi: Allahu akbar,
Yā mawtanī!
Mawtanī, ‘išta fakhr al-Muslimīn
‘Āsh al-Malik le l-‘alam wa l-watan!ขอความรุ่งเรืองและความยิ่งใหญ่จงมาเร็วไว 
ขอสรรเสริญต่อพระผู้สร้างแดนสรวง !
และจงชูธงสีเขียว
อันประทับด้วยสัญลักษณ์แห่งแสงสว่าง
กล่าวย้ำว่า อัลลอฮ์ทรงยิ่งใหญ่ที่สุด
โอ้ ประเทศของข้า !
ประเทศของข้า จงยืนยงคู่เกียรติแห่งชาวมุสลิมเถิด!
ขอองค์ราชาจงทรงพระเจริญ ขอธงชาติและประเทศชาติจงเจริญยิ่งยืนนาน!
# สปีดเดอร์ไบค์
สปีดเดอร์ไบค์ เป็นยานพาหนะชนิดหนึ่งในภาพยนตร์ นวนิยาย หนังสือการ์ตูน และสื่ออื่น ๆ ของสตาร์ วอร์ส สปีดเดอร์ไบค์มีบทบาทมากมายในสตาร์ วอร์ส ในภาพยนตร์ สปีดเดอร์ไบค์ได้ปรากฏตัวครั้งแรกในการกลับมาของเจไดและยังมีบทบาทในเอพพิโซดอื่น ๆ

สปีดเดอร์ไบค์ หรือ โฮเวอร์ไบค์  (: Speeder bike, hover bikes) เป็นยานพาหนะยกตัวด้วยแรงดันแบบเปิด มันจุผู้โดยสารได้หนึ่งหรือสองคน สปีดเดอร์ไบค์มีจุดเด่นเรื่องความเร็วและความคล่องตัวมากกว่าแลนด์สปีดเดอร์ และเป็นที่นิยมในหมู่วัยรุ่นที่มองหาความตื่นเต้นและในการลาดตระเวนทางทหาร สปีดเดอร์ไบค์โดยทั่วไปนั้นจะไต่ระดับสูงได้มากสุดที่ 10 เมตร (32 ฟุต) และท่องไปตามภูมิประเทศที่หยาบได้ บางบริษัทจะเสริมรถพ่วงข้างสปีดเดอร์ไบค์ลงไปhttp://www.starwars.com/databank/vehicle/speederbike

รุ่นที่เป็นที่รู้จัก
สปีดเดอร์ไบค์ 22-บี ไนท์ฟัลคอน เป็นสปีดเดอร์ที่มีประโยชน์มากมาย มันเหมาะสำหรับการท่องไปในเมือง การแข่งขัน ทางทหารและการลาดตระเวน มันจุผู้ดโดยสารได้เพียงคนเดียวพร้อมกับสิ่งของอีก 4 กิโลกรัม
สปีดเดอร์ไบค์ 74-ซี

บาร์คสปีดเดอร์
สปีดเดอร์ไบค์ เอฟซี-20
ฟลิทนอทสปีดเดอร์
ฮัมม์ไบค์ เป็นสปีดเดอร์ไบค์ที่สร้างขึ้นโดยชาววูคกี้แห่งคาชีค เนื่องมาจากว่าสปีดเดอร์ไบค์ส่วนใหญ่ที่ออกแบบมาเพื่อมนุษย์นั้นไม่เหมาะกับร่างขนาดใหญ่ของพวกเขา ชาววูคกี้เลยเริ่มประดิษฐ์มันขึ้นมาเองสำหรับพวกเขา
ริปเปอร์สปีดเดอร์ไบค์ เป็นสปีดเดอร์ที่ถูกใช้โดยพลเมืองในช่วงสงครามโคลน มันเป็นต้นแบบของบาร์คสปีดเดอร์ที่ใช้โดยโคลนทรูปเปอร์ในสงครามโคลน

สปีดเดอร์ไบค์ สตาร์ฮอว์ค 2บี มันถูกใช้มานานก่อนยุทธการยาวิน ในตอนนั้น มันเป็นแบบที่ปฏิวัติรูปแบบอื่น ๆ ของสปีดเดอร์ไบค์ หลายสิบปีต่อมา มันยังคงเป็นสปีดเดอร์ไบค์ที่มีเป็นที่นิยมของกาแลกซี่ มันมีความยาว 5 เมตร จุผู้โดยสารได้สองคนและสิ่งของอีกสามกิโลกรัม มันมีเพดานบินที่ 10 เมตร
ยูโดพัลสปีดเดอร์ เป็นสปีดเดอร์ที่ถูกใช้โดยกองกำลังรักษาความปลอดภัยของนาบู
# ตะปู
ตะปู เป็นอุปกรณ์ที่ทำมาจากโลหะ มีลักษณะแข็ง ปลายแหลม รูปร่างคล้ายเข็ม ตะปูส่วนมากทำมาจากเหล็ก มักใช้สำหรับการยึด ตรึง หรือเพื่อติดวัตถุชนิดต่าง ๆ ในงานไม้ งานก่อสร้าง และงานวิศวกรรม ตะปูมักถูกใช้งานร่วมกับค้อน โดยใช้ค้อนในการตีหรือตอกเพื่อดันตะปูให้ผ่านเข้าไปในวัตถุที่ต้องการ จะขาดอย่างใดอย่างหนึ่งไม่ได้.

 ประวัติ 
ประวัติของตะปูประกอบด้วย 3ช่วงด้วยกันคือ
 ช่วงที่ตะปูทำด้วยมือ(การตีขึ้นรูป) (ช่วงประมาณก่อนคริสตกาล ถึง ประมาณ ค.ศ. 1800)
 ช่วงที่ตะปูทำด้วยการตัด (ช่วงประมาณ ค.ศ. 1800 - ค.ศ. 1900)
 ช่วงที่ตะปูทำจากเส้นลวด (เครื่องจักร) (ช่วงประมาณ ค.ศ. 1900 จนถึงปัจจุบัน)
 ช่วงที่ตะปูทำด้วยมือ(การตีขึ้นรูป) 
ตะปูอาจเกิดขึ้นตั้งแต่ช่วงยุคอียิปต์โบราณ โดยมีหลักฐานการค้นพบตะปูที่ทำด้วยสำริดอายุประมาณ 3400ปีก่อนคริสตกาล ถัดมาในยุคโรมันโบราณ ในคัมภีร์ไบเบิล ได้มีการบันทึกเกี่ยวกับการนำตะปูมาใช้โดยกษัตริย์เดวิดเพื่อสร้างวิหารโซโลมอนพระคัมภีร์ไบเบิล, 1 จดหมายเหตุ 22:3. จนกระทั่งถึงช่วงประมาณ ค.ศ. 1800 ตะปูยังคงทำด้วยมือด้วยช่างทำตะปู

 ช่วงที่ตะปูทำด้วยการตัด 
จากในช่วงอดีต ตะปูได้ถูกประดิษฐ์ขึ้นมาด้วยมือ ทำให้ตะปูประดิษฐ์ได้ช้า มีจำนวนน้อยและราคาแพง ในช่วงปี ค.ศ. 1790 ถึง ค.ศ. 1820 ประเทศอังกฤษและอเมริกาได้พัฒนาเครื่องจักรสำหรับผลิตตะปูเพื่อเพิ่มความเร็วในการผลิต โดยการตัดแท่งเหล็กและดัดหัวตะปูไปพร้อมๆกัน
 ช่วงที่ตะปูทำจากเส้นลวด (เครื่องจักร) 
ในช่วงปี ค.ศ. 1880 ถึง ค.ศ. 1910 การผลิตตะปูได้ปรับเปลี่ยนให้ผลิตขึ้นจากขดลวด และขั้นตอนการผลิตตะปูได้ถูกพัฒนาจนเครื่องจักรสามารถผลิตได้เองอัตโนมัติ ทำให้สามารถผลิตได้มากและราคาไม่แพงอีกต่อไป
# พีทูวอร์ชิพ
พีทูวอร์ชิพ  เป็นชื่อของวงดนตรีไทย ที่นำเสนอเพลงที่มักสอดแทรกข้อคิดอยู่ในเพลง โดยผู้ก่อตั้งและผู้เขียนเนื้อเพลงของพีทูวอร์ชิพคือ ปั้น พงศธร แก้วสุข 

ปั้น พงศธร แก้วสุข (กีตาร์,ร้อง) เห็นนกบินบนตึก จึงเกิดไอเดียอยากทำเพลงที่มีอิสระเหมือนนกและให้แง่คิด  จึงแต่งเพลงขึ้น และไปชวน ป๋วย คงยศ วงษ์วิกย์กรณ์ (กลอง,ร้อง) เพื่อนที่ทำงานเพลงเบื้องหลังด้วยกันให้มาช่วยเรียบเรียงเพลง และกลายมาเป็นโปรดิวเซอร์ของวง  และปั้นได้ชวน โอ๋ ธรรมศักดิ์ ลือภูวพิทักษ์กุล (ร้อง) เพื่อนอีกคนมาร่วม ออกอัลบั้มชุดแรกกับสนามหลวงการดนตรีในปี 2548  ชื่ออัลบั้ม "สากกะเบือยันเรือรบ" โดยเป็นศิลปินแรกของค่ายสนามหลวงการดนตรี

พีทูวอร์ชิพปรับมาเป็นการเล่นสดเต็มวง โดยได้สมาชิกมาเพิ่มคือ พล่ากุ้ง วรชาติ ธรรมวิจินต์ (ร้อง) , จ้ำ กวิน ชิณวงษ์ (ร้อง)  และได้  ตี้ บุญฤทธิ์ สุขเสรีทรัพย์ (กีตาร์) และ โบ ฉัตรชัย รุ่งสว่าง (เบส) เพื่อนที่ทำงานโปรดิวซ์ เบื้องหลังและเป็นเพื่อนของป๋วยมาร่วมวง ออกอัลบั้ม "หาย" กับ สนามหลวงการดนตรี  

พีทูวอร์ชิพ มีผลงานอัลบั้มแรกในปี 2548  ชุด สากกะเบือยันเรือรบ และชุดที่ 2 ในปี 2550 ชุด หาย  กับสังกัดค่ายสนามหลวง แกรมมี่  โดยทำงานเพลงกันเองทั้งหมด   ผลงานเพลงของพวกเขาที่เป็นที่รู้จักเช่น "จอมยุทธ์", "อย่า อยู่ อย่าง อยาก", "เมารัก", "อักษรศาสตร์" ,"ตื่นเถิดชาวยุทธ์", "ที่สุด", "รถเมล์" ,  "สลักจิต" , เพลงประกอบละครบ้านนี้มีรัก  

ปี  2552 พวกเขากลับมาอีกครั้งพร้อมกับซิงเกิลใหม่ "รถเมล์" จากอัลบั้ม   "โปรดเอื้อเฟื้อแก่เด็ก สตรี และคนชรา"     

ปี 2554  ซิงเกิลที่สอง "สลักจิต" จากอัลบั้ม "โปรดเอื้อเฟื้อแก่เด็กสตรีและคนชรา"

ปี 2558 ปล่อยซิงเกิล "นักประดิษฐ์" และ "หัวใจมั่นคง"

 ผลงานเพลง 

 สากกะเบือยันเรือรบ (พ.ศ. 2548) 

 จอมยุทธ์            
 ผ่านมันให้ได้
 เป็นกำลังใจให้
 Think Positive 
 ที่สุด
 เชือกบางบาง
 อย่า อยู่ อย่าง อยาก
 ระยะห่าง
 เสียงก้องจากเด็กหญิงเชิงเขา
 คนในใจเธอ 

 หาย (พ.ศ. 2550) 

 INTERLUDE หาย
 ตื่นเถิดชาวยุทธ์
 อักษรศาสตร์
 เมารัก
 เธอยังมีฉันอยู่ไหม
 พอเพียง
 โทร โธ่ โท่ โทร้ โถ
 ตัวตนกับคนอื่น
 ส.ป.ช
 76 จังหวัด
 ระบายสี
 คนเข้าใจยาก
 รักโลก
 Bonus Track ป้วนเปี้ยน

 ผลงานอื่น ๆ 
 เพลง "บ้านนี้มีรัก" เพลงประกอบซิตคอม บ้านนี้มีรัก
 เพลงรถเมล์ (จากอัลบั้ม "โปรดเอื้อเฟื้อแก่เด็ก สตรี และคนชรา" ปี 2552)
 เพลงสลักจิต 
 เพลง ฝันให้สุด (เพลงประกอบละครชุด ฝันให้สุด Dream Teen ปี 2561)
 เพลงต่างประเทศ

 แหล่งข้อมูลอื่น 
 P2WARSHIP Hi5
 P2WARSHIP Facebook
# วนอุทยาน
วนอุทยาน คือ ป่าสงวนที่มีลักษณะธรรมชาติสวยงาม เช่นมีน้ำตก ถ้ำ และทางราชการได้เข้าไปปรับปรุงตกแต่งสถานที่ให้เป็นที่พักผ่อนหย่อนใจของประชาชน
# ระบบเวสต์มินสเตอร์
ระบบเวสมินสเตอร์ เป็นระบอบการปกครองประชาธิปไตยแบบมีรัฐสภา ซึ่งยึดตามการเมืองสหราชอาณาจักร คำนี้มาจากพระราชวังเวสต์มินสเตอร์ อันเป็นที่ประชุมรัฐสภาสหราชอาณาจักร 

ระบบเวสมินสเตอร์ คือ ชุดวิธีดำเนินการสำหรับการดำเนินสภานิติบัญญัติ

 ลักษณะสำคัญ 
ลักษณะสำคัญของระบบเวสต์มินสเตอร์มีดังนี้ ทว่า ระบบที่มาจากระบบเวสต์มินสเตอร์ใด ๆ ไม่จำเป็นต้องมีลักษณะครบตามด้านล่างนี้ก็ได้
 มีองค์อธิปัตย์หรือประมุขแห่งรัฐซึ่งเป็นผู้ถืออำนาจบริหารแต่ในนาม หรือตามกฎหมายและรัฐธรรมนูญ และถืออำนาจที่สงวนไว้หลายประการ แต่หน้าที่ประจำวันมีเพียงหน้าที่ในทางพิธีการเท่านั้น
 มีหัวหน้ารัฐบาล (ประมุขฝ่ายบริหาร) คือ นายกรัฐมนตรี แม้หัวหน้ารัฐบาลจะได้รับแต่งตั้งจากประมุขแห่งรัฐ แต่ธรรมเนียมตามรัฐธรรมนูญ คือ บุคคลที่ได้รับแต่งตั้งนั้นจะต้องได้รับการสนับสนุนจากเสียงข้างมากของสมาชิกรัฐสภาที่มาจากการเลือกตั้ง หากสมาชิกรัฐสภาที่มาจากการเลือกตั้งเกินกึ่งหนึ่งมาจากพรรคการเมืองเดียวกัน บุคคลที่ได้รับแต่งตั้งนั้นก็มักจะเป็นหัวหน้าพรรคการเมืองนั้น
 มีฝ่ายบริหารโดยพฤตินัยซึ่งมักประกอบด้วยสมาชิกสภานิติบัญญัติ ที่หัวหน้ารัฐบาลเป็นผู้นำสมาชิกฝ่ายบริหารในคณะรัฐมนตรี 
 มีข้าราชการเป็นอิสระซึ่งให้คำแนะนำ และนำการตัดสินใจของรัฐมนตรีไปปฏิบัติ ข้าราชการนั้นไม่มีกำหนดเวลา และสามารถคาดหวังกระบวนการเลือกโดยยึดคุณความดี (merit) และการจ้างงานต่อเนื่องเมื่อเปลี่ยนรัฐบาล
 มีฝ่ายค้านในรัฐสภา (ระบบหลายพรรค)
 มีสภานิติบัญญัติ ซึ่งมักเป็นระบบสองสภา ซึ่งมีอย่างน้อยสภาหนึ่งมาจากการเลือกตั้ง แม้จะพบระบบสภาเดียวได้เช่นกัน สมาชิกสภานิติบัญญัติมักมาจากการเลือกตั้งในระบบผู้ได้คะแนนเสียงสูงสุดชนะเลือกตั้ง (ซึ่งตรงข้ามกับการมีผู้แทนตามสัดส่วนทั่วประเทศ)
 มีสภาล่างซึ่งสามารถไล่รัฐบาลออกด้วยการปฏิเสธงบประมาณ ผ่านมติไม่ไว้วางใจ หรือเอาชนะมติไว้วางใจ (confidence motion) ระบบเวสต์มินสเตอร์เปิดให้ไล่รัฐบาลออก หรือบีบให้มีการเลือกตั้งทั่วไป โดยไม่ต้องเลือกรัฐบาลใหม่
 มีรัฐสภาซึ่งสามารถถูกยุบและประกาศเลือกตั้งได้ทุกเมื่อ
 มีเอกสิทธิ์ของรัฐสภาซึ่งเปิดให้สภานิติบัญญัติอภิปรายประเด็นใด ๆ ที่มองว่าเกี่ยวข้อง โดยมิต้องเกรงผลที่เกิดจากถ้อยแถลงหรือบันทึกที่หมิ่นประมาท
 มีรายงานการประชุมรัฐสภา
# รัก จี๊ด...จี๊ด... สวยเจ็บปวด
นักแสดง
 Judah Domke แสดงเป็น  Eric
 Jonathan Abrahams แสดงเป็น  โจนาธาน
 Callie Thorne แสดงเป็น Liz
# ศาลเถื่อน
ศาลเถื่อน  หมายถึง ศาลที่ละเลยหรือบิดเบือนหลักการทางกฎหมายและความยุติธรรม ตุลาการของศาลเถื่อน เรียก "ตุลาการกำมะลอ" (mock justice)

คำว่า "kangaroo court" นั้น เชื่อได้ว่าไม่ได้มีที่มาจากประเทศออสเตรเลียซึ่งเป็นที่อยู่อาศัยหลักของจิงโจ้ (kangaroo) แต่มีการใช้ครั้งแรกสุดในการขุดทองที่แคลิฟอร์เนียเมื่อ พ.ศ. 2396 โดยครั้งนั้นเรียก "mustang court" หรือ "ศาลม้าเถื่อน" เพราะในเหตุการณ์ดังกล่าว ศาลได้ดำเนินกระบวนยุติธรรมไปอย่างรีบเร่งประดุจม้าเถื่อนกระโดด และต่อมาก็เปรียบกับการกระโดดของจิงโจ้

ตัวอย่างของศาลเถื่อนในประวัติศาสตร์ที่มีชื่อเสียงที่สุด ได้แก่ ศาลประชาชนของโรลันด์ ไฟรซเลอร์ ที่ตั้งขึ้นเพื่อพิจารณาคดีผู้ที่ส่วนเกี่ยวข้องกับแผนลับ 20 กรกฎาคม
# นิวคาสเซิลอะพอนไทน์
นิวคาสเซิลอะพอนไทน์  หรือเรียกอย่างย่อว่า นิวคาสเซิล  เป็นนครและบะระมหานครในเทศมณฑลไทน์และเวียร์ ซึ่งตั้งอยู่ทางตะวันออกเฉียงเหนือของประเทศอังกฤษ เมืองนิวคาสเซิลตั้งอยู่บนริมฝั่งแม่น้ำไทน์ซึ่งเป็นที่มาของชื่อ ถึงแม้ว่าในช่วงก่อตั้งนั้นได้ชื่อว่า ปอนส์แอรีอุส (Pons Aelius) ตามชื่อโรมันGoogleBooks George Patrick Welch, Britannia, the Roman Conquest and Occupation of Britain, Wesleyan University Press, 1963, pp 165, 167, 277 และได้เปลี่ยนชื่อเป็นนิวคาสเซิลในปีค.ศ. 1080 หลังจากที่ได้มีการสร้างปราสาท โดยดยุกรอเบิร์ต เคอร์ทโฮสแห่งนอร์ม็องดี พระราชโอรสพระองค์ใหญ่ในพระเจ้าวิลเลียมผู้พิชิต ตัวเมืองได้เป็นศูนย์กลางของการค้าขนแกะและต่อมาเป็นเหมืองถ่านหินอันดับต้นของประเทศ ในคริสต์ศตวรรษที่ 16 นิวคาสเซิลได้รู้จักในชื่อของเมืองต่อเรือ โดยเป็นศูนย์กลางการต่อเรือที่สำคัญของโลกแห่งหนึ่ง โดยในปัจจุบันอุตสาหกรรมได้จางหายไป โดยตัวเมืองกลายเป็นแหล่งวัฒนธรรมที่สำคัญแห่งหนึ่งของประเทศ

สัญลักษณ์ที่สำคัญของเมืองได้แก่ นิวคาสเซิลบราวน์เอล เบียร์ชื่อดังของเมือง สโมสรฟุตบอลนิวคาสเซิลยูไนเต็ด สโมสรฟุตบอลในพรีเมียร์ลีก และสะพานไทน์ นอกจากนี้ได้มีการจัดการแข่งขันฮาล์ฟมาราธอนในชื่อ เกรตนอร์ธรันตั้งแต่ปี ค.ศ. 1981

นิวคาสเซิลมีจำนวนประชากรเป็นอันดับที่ 20 ของประเทศ โดยในปี 2021 เมืองนิวคาสเซิลอะพอนไทน์มีประชากรประมาณ 300,200 คน ซึ่งเพิ่มขึ้น 7.1% จากปี 2011 ที่มีประชากรประมาณ 280,200 คน

สถาบันศึกษาที่สำคัญของเมืองได้แก่ มหาวิทยาลัยนิวคาสเซิล และ มหาวิทยาลัยนอร์ททัมเบรียนิวคาสเซิล

ความสัมพันธ์กับนานาชาติ
เมืองพี่น้อง
นิวคาสเซิลอะพอนไทน์เป็นเมืองพี่น้องกับเมืองดังนี้:

 นิวคาสเซิล ประเทศออสเตรเลีย
 แอตแลนตา รัฐจอร์เจีย สหรัฐ (1977)
 โกรนิงเงิน ประเทศเนเธอร์แลนด์
 บาร์เกิน ประเทศนอร์เวย์ (1968)
 เก็ลเซินเคียร์เชิน ประเทศเยอรมนี (1948)
 ไฮฟา ประเทศอิสราเอล
 น็องซี ประเทศฝรั่งเศส (1954)
 ไท่หยวน ประเทศจีน (1985, นิวคาสเซิลอะพอนไทน์ถอนความสัมพันธ์เพียงฝ่ายเดียวใน ค.ศ. 2022)

สถานกงสุลต่างชาติ
ประเทศที่มีในข้อความนี้มีสถานกงสุลอยู่ในนิวคาสเซิล: เดนมาร์ก, ฟินแลนด์, โรมาเนีย,
เบลเยียม, ฝรั่งเศส, เยอรมนี, ไอซ์แลนด์, อิตาลี, นอร์เวย์, และสวีเดน
# แสงโสม
แสงโสม อาจหมายถึง
 แสงโสม (สุรา) ยี่ห้อสุราในประเทศไทย
 แสงโสม (ตัวละคร) ตัวละครหนึ่งในนวนิยายเพชรพระอุมา
โสม เป็นคำที่ยืมมาจากภาษาสันสกฤตว่า โสม (อ่านว่า โส-มะ) โสมเป็นชื่อพืชสมุนไพรชนิดหนึ่งซึ่งนำลำต้นไปคั้นเอาน้ำเพื่อทำเหล้าหมักที่เรียกว่า น้ำโสม  
แสงโสม แปลว่า แสงจันทร์  โสมที่แปลว่าพระจันทร์มักปรากฏในวรรณคดี ในภาษาทั่วไปปรากฎเป็นชื่อเพลง เช่น เพลงโสมส่องแสง หรือเป็นชื่อบุคคล เช่น โสมชา (อ่านว่า โสม-มะ -ชา) แปลว่า เกิดจากพระจันทร์
# สีสัน (แก้ความกำกวม)
สีสัน อาจหมายถึง
 สีสัน ระดับสีในสเปคตรัมแสง
 สีสัน (นิตยสาร) นิตยสารดนตรีในประเทศไทย
 สีสันอวอร์ด รางวัลดนตรี จัดโดยนิตยสารสีสัน
 สีสันบันเทิง และ สีสันบันเทิงสด รายการโทรทัศน์ทางไทยทีวีสีช่อง 3
# โทมัส เบรซิน่า
โทมัส เบรซิน่า  เป็นนักเขียนหนังสือนิยายและเรื่องสั้นสำหรับเด็กชาวออสเตรีย เกิดวันที่ 30 มกราคม 1963 ที่เมืองเวียนนา ประเทศออสเตรีย ผลงานที่มีชื่อเสียงของเขาได้แก่ ชุดสืบสนุกกับนักสืบทีมเสือ ซึ่งได้รับความนิยมในหมู่เด็กๆอย่างมาก

 ประวัติ 

โทมัส เบรซิน่า เกิดเมื่อวันที่ 30 มกราคม 1963 ที่เมืองเวียนนา ประเทศออสเตรีย เขาเป็นนักเขียนหนังสือสำหรับเด็กและเยาวชนที่โด่งดังและประสบความสำเร็จอย่างมาก ในช่วงเวลาไม่กี่ปีนับตั้งแต่ปี 1990 เขาสร้างสรรค์ผลงานออกมามากกว่า 150 เรื่อง และเป็นที่รู้จักไปทั่วโลก ผลงานของเขาขายได้มากกว่า 20 ล้านเล่ม และได้รับการแปลมาแล้ว 32 ภาษา โทมัส เบรซิน่าจึงกลายเป็นขวัญใจของเด็กทั่วโลก คติประจำใจของเขาคือ "การอ่านไม่ใช่อ่านเพื่อความบันเทิงเท่านั้น แต่ต้องเป็นการผจญภัยด้วย" ผลงานของเขาได้ถูกนำไปทำเป็นภาพยนตร์และละครโทรทัศน์มาแล้วหลายเรื่อง อีกทั้งยังถูกนำไปสร้างเป็นละครเวที และบทละครวิทยุ นอกจากผลงานต่าง ๆ ที่กล่าวมาแล้ว เขายังเขียนหนังสือสารคดีสำหรับเด็กอีกด้วย

 ผลงาน 

 ตะลุยเกาะภูเขาไฟ : เล่ม 1 ตอน สืบสนุกกับนักสืบทีมเสือ
 ผจญภัยในถ้ำน้ำแข็ง : เล่ม 2 ตอน สืบสนุกกับนักสืบทีมเสือ
 ค้างคาวผีในสวนสนุก : เล่ม 3 ตอน สืบสนุกกับนักสืบทีมเสือ
 แกะรอยบารอนเอกซ์ : เล่ม 4 ตอน สืบสนุกกับนักสืบทีมเสือ
 โบสถ์ฟ้าคำราม : เล่ม 1 ชุด คดีลึกลับกับนักสืบทีมเสือ
 คอกม้าผีสิง : เล่ม 2 ชุด คดีลึกลับกับนักสืบทีมเสือ
 แผนร้ายด็อกเตอร์กิ๊ฟ : เล่ม 1 ตอน คดีเด็ดกับนักสืบทีมเสือ
 กู้วิกฤตเกาะอสรพิษ : เล่ม 2 ตอน คดีเด็ดกับนักสืบทีมเสือ
 เสียงหวีดจากบ้านผีสิง : เล่ม 3 ตอน คดีเด็ดกับนักสืบทีมเสือ
 ศึกชิงดาบ : เล่ม 1 ชุด อัศวินดาบมังกร
 คำสาปของผู้วิเศษตาบอด : เล่ม 2 ชุด อัศวินดาบมังกร
 การโจมตีของอัศวินหิน : เล่ม 3 ชุด อัศวินดาบมังกร
 ปราการไฟนรก : เล่ม 4 ชุด อัศวินดาบมังกร
 นักสู้ร่างน้ำแข็ง : เล่ม 5 ชุด อัศวินดาบมังกร
 นักรบบนภูเขาปีศาจ : เล่ม 6 ชุด อัศวินดาบมังกร
 อันตรายในหมู่โจร : เล่ม 4 ตอน คดีเด็ดกับนักสืบทีมเสือ
 โจรกรรมโลมา : เล่ม 5 ตอน สืบสนุกกับนักสืบทีมเสือ
 วันศุกร์สุดสยอง : เล่ม 2 ชุด ปีศาจเพื่อนรัก
 13 ชั่วโมงในบ้านผีสิง : เล่ม 1 ชุด ชมรมสยองขวัญ
 ความลับเครื่องบินปีศาจ : เล่ม 3 ชุด คดีลึกลับกับนักสืบทีมเสือ
 หุ่นยนต์อัศวิน : เล่ม 4 ชุด คดีลึกลับกับนักสืบทีมเสือ
 ถอดรหัสลับดาวินชี
 ตามรอยมัมมี่ : เล่ม 7 ตอน สืบสนุกกับนักสืบทีมเสือ
 แกะรอยทีเร็กซ์ : เล่ม 8 ตอน สืบสนุกกับนักสืบทีมเสือ
 ผจญมนุษย์ยุคหิน : เล่ม 5 ตอน คดีเด็ดกับนักสืบทีมเสือ
 ชายหาดโครงกระดูก : เล่ม 5 ชุด คดีลึกลับกับนักสืบทีมเสือ
 ขุมทรัพย์ฟาโรห์ : เล่ม 6 ชุด คดีลึกลับกับนักสืบทีมเสือ
 ลักพาตัวใต้น้ำ : เล่ม 10 ตอน สืบสนุกกับนักสืบทีมเสือ
 ปริศนามนุษย์ต่างดาว : เล่ม 9 ตอน สืบสนุกกับนักสืบทีมเสือ
# ซูเปอร์ แหบ-แสบ-สะบัด
Super แหบ-แสบ-สะบัด เป็นภาพยนตร์ไทย ออกฉายเมื่อวันที่ 25 ธันวาคม พ.ศ. 2551 จัดจำหน่ายโดย อาร์ เอส.ฟิล์ม แอนด์ ดิสทริบิวชั่น  กำกับโดย พิสุทธิ์ แพร่แสงเอี่ยม นำแสดงโดย รัฐภูมิ โตคงทรัพย์, เกียรติศักดิ์ อุดมนาค, คุณัชญา ชัยรัตน์, อชิตะ สิกขมานา, จันทร์เพ็ญ คงประกอบ, เนาวรัตน์ ยุกตะนันท์, ศรีพรรณ ชื่นชมบูรณ์, ศิริพร อยู่ยอด และ ปฐมพงศ์ สมบัติพิบูลย์หนัง Super แหบแสบสะบัด 

ภาพยนตร์เรื่องนี้มีเพลงประกอบเป็นส่วนดำเนินเรื่องอยู่หลายตอน จึงมีการเขียนเพลงใหม่ ในการดูแลของ  “บานาน่า โบ้ต” ได้แก่เพลง “ได้มารักเธอ”, “Touch My Heart”, “เธอเป็น...แรงบันดาลใจ” และ “จัดให้”Super แหบ-แสบ-สะบัด  thaicinema.org
# ชดช้อย โสภณพนิช
คุณหญิง ชดช้อย โสภณพนิช (เกิด 7 มกราคม พ.ศ. 2487) อดีตสมาชิกวุฒิสภากรุงเทพมหานคร ชุดเลือกตั้ง พ.ศ. 2543 และอดีตผู้อำนวยการสถาบันอุทยานการเรียนรู้ (ทีเค พาร์ก)

ประวัติ
คุณหญิง ชดช้อย เกิดเมื่อวันที่ 7 มกราคม พ.ศ. 2487 เป็นบุตรีของนายชิน โสภณพนิช ผู้ก่อตั้งธนาคารกรุงเทพ กับนางบุญศรี โสภณพนิช ภรรยาคนที่สอง มีพี่ชายร่วมมารดาคือ นายโชติ โสภณพนิช สามีของคุณหญิงกัลยา โสภณพนิช และเป็นน้องสาวต่างมารดาของนายชาตรี โสภณพนิช จบปริญญาตรี สาขาเศรษฐศาสตร์ จากมหาวิทยาลัยแห่งซิดนีย์ ประเทศออสเตรเลีย สมรสและหย่ากับนายแพทย์ จอน ยังพิชิต สูตินรีแพทย์ โรงพยาบาลบำรุงราษฎร์ ผู้เชี่ยวชาญการแพทย์แบบทางเลือกด้วยสเต็มเซลล์ มีบุตร-ธิดา ชื่อ ชยุส, ฆฤต (ยังพิชิต), เจษฎา และดลิน

คุณหญิง ชดช้อย เป็นที่รู้จักกันดีในฐานะประธานที่ปรึกษาสมาคมสร้างสรรค์ไทย ที่มีผลงานรณรงค์การรักษาความสะอาดในโครงการ "ตาวิเศษ" ตั้งแต่ พ.ศ. 2527 กันยายนนี้’ตาวิเศษ’ถึงอวสาน!  เดลินิวส์, 24 มิถุนายน 2548

 กีฬาไพ่บริดจ์ 
คุณหญิง ชดช้อย ยังเป็นนักเล่นไพ่บริดจ์ที่ได้รับการฝึกสอนโดย พิศวง คุณะดิลก ครั้นเมื่อผู้ฝึกสอนได้เห็นแววจึงชวนให้เข้าแข่งขันในรายการต่างๆ โดยคุณหญิงชดช้อยสามารถคว้าแชมป์ทีมผสมอาเซียน และรองแชมป์เอเชียแปซิฟิก ตลอดจนดำรงตำแหน่งฐานะนายกสมาพันธ์บริดจ์ภาคพื้นเอเชียแปซิฟิกมาแล้วกว่า 16 ปี คุณหญิงชดช้อยยังเป็นนักกีฬาทีมชาติไทยเข้าแข่งขันกีฬาไพ่บริดจ์ในซีเกมส์ 2011 ที่ประเทศประเทศอินโดนีเซีย โดยคุณหญิงชดช้อยเป็นผู้ชนะรางวัลเหรียญทองในประเภททีมผสม"คุณหญิงชดช้อย โสภณพนิช" คว้าเหรียญทองแข่งบริดจ์ซีเกมส์ครั้งแรก - ไทยรัฐออนไลน์ และในเวลาต่อมายังได้รับเหรียญเงิน ประเภททีมผสม ในการแข่งขันกีฬาเอเชียนเกมส์ 2018 ที่กรุงจาการ์ตา  และเมืองปาเล็มบัง ประเทศอินโดนีเซียอีกด้วย โดยสร้างปรากฏการณ์เป็นนักกีฬาทีมชาติไทยที่ได้เหรียญเอเชียนเกมส์ที่อายุมากที่สุด คือ 74 ปี 1 เดือน 26 วันหน้า 19 ต่อจากหน้า 17 กีฬา, คุณหญิงชดช้อยเก๋าสุดได้เหรียญ อชก., "ฉัตร์ชัยลิ่ว8คนชนมวยโสมแดง". เดลินิวส์ฉบับที่ 25,156: วันอังคารที่ 28 สิงหาคม พ.ศ. 2561 แรม 2 ค่ำ เดือน 9 ปีจอ

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๓ ตอนที่ ๒๓ ข หน้า ๒๒, ๑๘ ธันวาคม ๒๕๔๙
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๐ ตอนที่ ๑๙ ข หน้า ๖๑, ๑ ธันวาคม ๒๕๔๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๓ ตอนที่ ๗ ข หน้า ๙, ๔ พฤษภาคม ๒๕๓๙
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๖๓ , เล่ม ๑๓๘ ตอนพิเศษ ๒ ข หน้า ๘๐, ๒๙ มกราคม ๒๕๖๔
# กรีน
กรีน อาจหมายถึง
 กรีนคอมแพกต์ วัสดุชนิดหนึ่ง
 กรีน (รัฐโอไฮโอ) เมืองในรัฐโอไฮโอ ประชากรประมาณ 20,000 คน
 กรีน (รัฐแคนซัส) เมืองในรัฐแคนซัส ประชากรประมาณ 150 คน
# ถีรวิทย์ เสริงกลาง
ถีรวิทย์ เสริงกลาง (เกิด 18 ตุลาคม 2537) เป็นนักฟุตบอลทีมชาติไทย

 ประวัติ 
ถีรวิทย์ เกิดเมื่อวันที่ 18 ตุลาคม พ.ศ. 2537 ที่ตำบลโพธาราม อำเภอโพธาราม จังหวัดราชบุรี เริ่มศึกษาในระดับชั้นประถมที่โรงเรียนวัดไทรอารีรักษ์ ราชบุรีจากนั้นจึงศึกษาต่อชั้นมัธยมศึกษาปีที่ 1 ที่โรงเรียนโพธาวัฒนาเสนีและเริ่มเล่นฟุตบอลในตำแหน่งกองหลัง และติดทีมชาติชุดอายุไม่เกิน 17 ปี ไปแข่งชิงแชมป์โลกที่ประเทศญี่ปุ่น จากนั้นก็ได้เป็นหนึ่งในทีมนักเรียนไทยชุดแชมป์นักเรียนเอเซียที่ อินโดนีเซียพร้อมรางวัลกองหลังยอดเยี่ยมประจำทัวนาเมนต์ และได้แชมป์ฟุตบอลนักเรียน รุ่น 18 ปี ประเภท ข. กับโรงเรียนโพธาวัฒนาเสนี

ถีรวิทย์ เสริงกลาง เล่นในระดับสโมสรครั้งแรกเมื่อได้เข้าร่วมทีมราชบุรีลงแข่งถ้วย ข ปี 2549 โดยเป็นกองหลังตัวสำรอง  ต่อมาได้ลงเล่นเป็นตัวจริงและช่วยให้ทีมคว้าแชมป์และได้สิทธิเลื่อนชั้นเมื่อจบฤดูกาล จากนั้นเมื่อราชบุรีคว้าแชมป์ถ้วย ขและได้เลื่อนขึ้นมาเล่นดิวิชั่น 2 

ในระดับชาตินั้นปัจจุบัน ถีรวิทย์ เสริงกลาง เล่นให้ทีมชาติไทยชุดอายุไม่เกิน 19 ปี
# โคฮินาตะ
โคฮินาตะ  เป็นนามสกุลบุคคลญี่ปุ่น สามารถหมายถึง
 โคฮินาตะ ฮายามิ - ตัวละครจากเกมและการ์ตูนเรื่อง H2O: Footprints in the Sand
 โคฮินาตะ ยูมะ - ตัวละครจากเกมและการ์ตูนเรื่อง แฮปปีเนส!
 โคฮินาตะ ยูซุ - ตัวละครจากเกมและการ์ตูนเรื่อง Da Capo II
# คลีเมนไทน์
ส้มคลีเมนไทน์ เป็นส้มในตระกูลส้มแมนดาริน (Citrus reticulata) มีการค้นพบในประเทศแอลจีเรียเป็นครั้งแรก และมีลักษณะพิเศษตรงที่ไม่มีเมล็ด
thumb|right|250px

 ประวัติ 
ส้มคลีเมนไทน์ ตั้งชื่อเรียกในปี ค.ศ. 1902 ซึ่งมีลักษณะผลเป็นทรงกลมแบนขนาดปานกลาง ผิวมีสีส้มเข้ม เปลือกนิ่มและมันเงา สามารถแยกกลีบออกมาได้ง่ายเป็นแปดหรือสิบสี่กลีบ เป็นส้มที่ปอกเปลือกง่ายเหมือนส้มจีนแต่ไม่มีเมล็ด แม้ว่าส้มคลีเมนไทน์เป็นที่รู้จักกันดีว่าเป็นส้มที่ไม่มีเมล็ดแต่บางครั้งก็พบว่ามีเมล็ดบ้าง มีเรื่องเล่าสืบต่อกันมาว่าส้มคลีเมนไทน์นั้นเป็นผลพวงของการผสมข้ามสายพันธุ์ของส้ม ถูกค้นพบโดยบาทหลวงเคลมอง โครดิเย ภายในสวนบริเวณโรงเลี้ยงเด็กกำพร้าที่เมืองมิซเซอร์จหิน ประเทศแอลจีเรีย แต่กระนั้นก็มีคำกล่าวอ้างว่าแท้จริงแล้วส้มคลีเมนไทน์มีต้นกำเนิดจากประเทศจีนมานานก่อนหน้านี้มาก

ส้มคลีเมนไทน์ไม่ได้ถูกแบ่งแยกเรียกเป็นส้มอีกประเภทหนึ่งเสมอไป ในประเทศเยอรมนีเรียกส้มชนิดนี้ว่าส้มแมนดาริน ถึงกระนั้นคลีเมนไทน์ก็ไม่น่าจะนับรวมกับส้มประเภทเซตซึมะได้ และบางครั้งส้มคลีเมนไทน์ก็หมายถึง ส้มท้องถิ่นของแอลจีเรีย (Algerian Tangerine) ส้มคลีเมนไทน์เพิ่งขยายสู่เกษตรกรรมเชิงพาณิชย์ในรัฐแคลิฟอร์เนีย สหรัฐอเมริกา ในปี ค.ศ. 1914 ถึงแม้ว่าก่อนหน้านี้ในปี ค.ศ. 1909 มันจะถูกนำมาปลูกก่อนแล้วที่ศูนย์ค้นคว้าพืชตระกูลซิตรัสที่มหาวิทยาลัยแคลิฟอร์เนีย ริเวอร์ไซด์ ส้มคลีเมนไทน์ปลูกกันมากที่ประเทศสเปนและประเทศโมร็อกโกและสามารถหาได้ทั่วทวีปยุโรป ตลาดสำหรับส้มคลีเมนไทน์ในสหรัฐอเมริกา เพิ่งจะเริ่มขึ้นได้ไม่นานเนื่องจากเมื่อครั้งภัยฤดูหนาวอันรุนแรงในปี ค.ศ. 1997 ได้ทำให้ผลผลิตส้มทางการเกษตรของรัฐฟลอริดา มีผลผลิตที่ตกต่ำ ราคาสูงและหายาก ทำให้ผู้คนหันมาเลือกส้มคลีเมนไทน์แทน ส้มคลีเมนไทน์ของรัฐแคลิฟอร์เนียให้ผลผลิตจากช่วงกลางเดือนพฤศจิกายนไปตลอดเดือนมกราคม เนื่องจากสามารถหารับประทานได้ในช่วงดังกล่าวทำให้ส้มคลีเมนไทน์ได้รับอีกฉายาว่าเป็น "ส้มคริสต์มาส" (Christmas Oranges) ส้มคลีเมนไทน์จะมีลักษณะพิเศษตรงที่ไม่มีเมล็ด หากจะขยายพันธุ์ต้องไปรับการผสมพันธุ์ทางเกสรโดยผึ้งกับผลไม้อื่น ซึ่งในปี ค.ศ. 2006 กลุ่มเกษตรกรส้มคลีเมนไทน์เช่น กลุ่มพาราเมาท์ ซิตรัส (Paramount Citrus) ในรัฐแคลิฟอร์เนียได้ขู่ว่าจะฟ้องร้องกลุ่มผู้เลี้ยงผึ้งด้วยสาเหตุข้างต้น ส่วนการขนส่งส้มคลีเมนไทน์มักใส่กล่องไม้หรือถุงตะข่าย
 ดูเพิ่ม 
เค้กคลีเมนไทน์